สภาพอากาศโดยรวมของประเทศไทยสัปดาห์นี้ เกือบทุกพื้นที่มีปริมาณฝนตกต่อเนื่องและบางพื้นที่อุณหภูมิสูงสุด 38 องศาเซลเซียส
สภาพอากาศโดยรวมของประเทศไทยสัปดาห์นี้ เกือบทุกพื้นที่มีปริมาณฝนตกต่อเนื่องและบางพื้นที่อุณหภูมิสูงสุด 38 องศาเซลเซียสนาวาอากาศเอก สมศักดิ์ ขาวสุวรรณ์ อธิบดีกรมอุตุนิยมวิทยา เปิดเผยถึงสภาพอากาศโดยรวมของประเทศไทยในช่วงสัปดาห์นี้ว่า ตั้งแต่วันที่ 25  - 31 พฤษภาคม 2563 เป็นช่วงฤดูฝน ซึ่งลมตะวันตกเฉียงใต้มีกำลังแรงขึ้นประกอบกับมีมวลอากาศต่ำปกคลุมอยู่ที่สาธารณรัฐประชาธิปไตยประชาชนลาว ทำให้ทุกพื้นที่ตอนบนของประเทศไทยได้รับอิทธิพล มีฝนตกต่อเนื่อง โดยเฉพาะภาคตะวันออกเฉียงเหนือ ภาคตะวันออกและภาคกลาง ร้อยละ 40 - 60 ของพื้นที่พร้อมขอให้ประชาชนรักษาสุขภาพ ระมัดระวังเรื่องการเดินทางสัญจรไป-มา เนื่องจากมีฝนฟ้าคะนองและปริมาณน้ำสะสมที่อาจเกิดขึ้น ขณะที่ ภาคใต้ มีปริมาณฝนร้อยละ 30 - 60 บางพื้นที่ ส่วนคลื่นลมในทะเลฝั่งอ่าวไทยมีคลื่นไม่เกิน 1 เมตร อันดามันมีคลื่นสูง 2 เมตร บริเวณที่มีฝนฟ้าคะนองคลื่นสูงมากกว่า 2 เมตร ชาวเรือควรเดินเรือด้วยความระมัดระวังและควรตรวจสอบสภาพอากาศก่อนออกเดินเรือเพื่อความปลอดภัยอธิบดีกรมอุตุนิยมวิทยา กล่าวด้วยว่า แม้ว่าจะเป็นช่วงฤดูฝน แต่สภาพอากาศเกือบทุกพื้นที่ยังคงมีอุณหภูมิสูงในช่วงบ่ายประมาณ 37-38 องศาเซลเซียส ประชาชนที่มีข้อสงสัยเพิ่มเติม สามารถติดตามการพยากรณ์อากาศได้ที่กรมอุตุนิยมวิทยา เว็บไซต์ www.tmd.go.th หรือสายด่วน 1182